o
Tervetuloa Café Raamattu -ohjelman pariin!
Vieraanani on Daniel Shayesteh. Tervetuloa! - Kiitos.
Sinulla on hyvin erityinen tausta.
Olet kulkenut islamin ja ääri-islamin kautta Kristuksen luo.
Voitko lyhyesti kertoa siitä?
Synnyin muslimiksi.
Perheessämme oli 12 lasta.
Vanhempani odottivat, että minusta tulee uskonnollinen johtaja.
Siksi minut lähetettiin uskonnolliseen kouluun -
opettelemaan rituaaleja ja painamaan muistiin Koraania.
Koulutuksen ansiosta sain olla mukana toimittamassa seremonioita -
ja rituaaleja.
Jo lapsena opimme, -
että islamista pitää tulla ainoa uskonto maailmanlaajuisesti.
Muslimin tehtävä oli tuhota kristinusko ja juutalaisuus.
Yliopistossa minusta tuli radikaali muslimi.
Ajatolla Khomeinin johdolla taistelimme kuningasta vastaan, -
koska uskoimme, -
että kuningas on kykenemätön hallitsemaan oikeudenmukaisesti.
Maa oli sekasorron vallassa -
taloudelliselta, poliittiselta ja sosiaaliselta kantilta.
Khomeinin johdolla valtasimme maan.
Olin mukana perustamassa vallankumousarmeijaa.
Armeijan nimi oli Hizbollah.
Hizbollah syntyi alun perin Libanonissa.
Vallankumousarmeijan tavoite oli Israelin valtaaminen -
sekä nuorten värvääminen ja lähettäminen länsimaihin, -
joissa he horjuttavat kulttuuria sisältä tai harjoittavat terroria.
Sen jälkeen aloimme kouluttaa nuoria poikia ja tyttöjä.
Muutaman kuukauden jälkeen näimme, -
ettei Khomeini toteuttanutkaan iranilaisille antamiaan lupauksia.
Hän petti lupaukset.
Hän lähetti Iranin valtion varoja Syyrian ja Libanonin Hizbollahille -
ja palestiinalaisille.
Köyhiä iranilaisia kuoli, koska heillä ei ollut lääkkeitä.
Maan suhteet länteen oli jäädytetty, -
vaikka olimme taloudellisesti täysin riippuvaisia lännestä.
Aloimme arvostella ajatolla Khomeinia.
Hän ei sulattanut sitä.
Hän tulkitsi kritiikin islamin kautta niin, -
että jos arvostelee Muhammedin sijasta hallitsevaa johtajaa, -
arvostelija on tuomittava kuolemanrangaistukseen.
Se aiheutti sekasortoa. Sain kuolemantuomion.
Minut vangittiin. Neljä vankitoveriani tapettiin, -
mutta onnistuin ystävien avulla pakenemaan Turkkiin.
Turkissa elämä ei ollut helppoa.
Terroristit metsästivät pakoon päässeitä poliitikkoja.
Yritin vain säilyä hengissä. Hylkäsin islamistiset filosofiat.
Opiskelin kieliä. Jatkoin väitöskirjan tekoa yliopistossa.
Väitöskirjani aihe oli kulttuurin ja uskonnon vaikutus asenteisiin.
Jouduin tutkimaan eri kulttuureja ja uskontoja.
Kristilliset arvot tekivät minuun vaikutuksen.
Minulle oli aina opetettu, ettei kristinuskossa ole mitään hyvää.
Tutustuit ensi kertaa kristilliseen kirjallisuuteen.
Aivan. Muslimin on kiellettyä lukea kristillistä kirjallisuutta.
Turkissa vallitsi sotalaki. Uskonto ja valtio olivat erillään.
Siellä oli tietty vapaus. Pystyin lukemaan muista uskonnoista.
Kristinusko teki minuun syvän vaikutuksen.
Vapaus on kristinuskon ydinarvo. Siksi lännessä vallitsee vapaus.
Sitten koin jotakin henkilökohtaisesti.
Näin unen, jossa Kristus ilmestyi minulle.
Unessa kuulemani sanat toistettiin kirkossa.
Sain uskovilta Uuden testamentin. Aloin lukea sitä.
Uusi testamentti paljasti minulle, kuka on Jumala.
Jumala on Persoona. Hän on läsnä kaikkialla.
Jokainen voi luoda Häneen henkilökohtaisen suhteen.
Käsitin, että Raamatun Jumala on tärkeä ja henkilökohtainen.
Hän paljasti itsensä minulle, jotta pääsisin Hänen valtakuntaansa.
Muissa uskonnoissa jumalat ovat persoonattomia ja etäisiä.
Ne eivät ole kiinnostuneita arkielämästämme.
Ne jättävät ihmisen omin nokkinensa -
kamppailemaan saatanan valtakuntaa vastaan.
Miten voisi pelastua saatanan kynsistä ilman Jumalan apua?
Kristinuskon ja Raamatun Jumala tulee ihmisten keskelle pelastamaan.
Se oli huikea oppi ja käytännön filosofia.
Keskitytään kristinuskon ja muiden uskontojen jumalakäsitykseen.
Etenkin kristinuskon ja islamin käsitykset ovat hyvin erilaiset.
Mainitsit erään ison eron. Uudessa testamentissa Jumala on Persoona.
Hän puhuu ihmiselle ja rakastaa heitä.
Onko muita merkittäviä eroja?
On toki.
Tämä on tärkein ero.
Kaikissa muissa uskonnoissa, myös islamissa, jumala on persoonaton.
Islamin profeetta sanoi, ettei hän koskaan nähnyt jumalaa.
Koraanin mukaan ihmisen ja jumalan välillä on verho.
Ihmisen ja jumalan välillä ei ole suhdetta.
Häntä ei voi siis sanoa isäksi, eikä hänelle voi puhua.
Ei. Islam vihaa sitä. Se vihaa läheistä suhdetta.
Islamin mukaan jumala on isäntä ja ihminen on orja.
Keitä me olemme, jotta meillä voisi olla läheinen suhde jumalaan?
Se on virheellinen filosofia.
Jos kerran Jumala loi meidät, toki Hänellä on läheinen suhde meihin.
Se on ristiriita islamissa. Sen mukaan jumala loi ihmisen, -
mutta emme voi olla henkilö- kohtaisessa suhteessa häneen.
Se, että Jumala on Persoona, on merkittävä ero.
Vain persoonallisesta Jumalasta voi luoda mielikuvan.
Kuva on persoonallinen asia.
Persoonattomalla jumalalla ei voi olla kuvaa.
Kuva vaatii aina suunnitelmaa.
Suunnitelma on jotakin persoonallista, -
jonka voi panna käytäntöön. Se tuottaa tekoja ja hedelmää.
Niitä ei voi liittää persoonattomaan jumalaan.
Voidaan myös sanoa, ettei persoonaton jumala voi luoda, -
sillä luominen edellyttää ilmestystietoa.
Persoonaton jumala ei voi antaa ilmestystietoa itsestään.
Jos hän ei voi ilmestyä ihmiselle, hän ei voi rakastaakaan.
Vain Jumala, joka on Persoona, voi rakastaa.
Se on valtava ero.
Sinulla on henkilökohtaista kokemusta, -
sillä elit vuosikymmeniä islamin jumalan alaisuudessa.
Nyt tunnet Isä-Jumalan ja Jeesuksen.
Totta. Asian konkreettisuus koskettaa muslimeja.
Viime jouluna meillä oli eräs TV-ohjelma.
Mies soitti ohjelmaamme ja sanoi rukoilleensa allahia 30 vuotta.
Allahia voi rukoilla vain arabiaksi. Hän ei hyväksy äidinkieltämme.
Muslimit opettelevat ulkoa rukouksia.
Muslimeista 90 prosenttia ei osaa arabiaa.
He painavat rukoukset muistiin ja lausuvat ne päivittäin allahille.
Soittaja oli turhautunut: "Olen rukoillut yhtä ja samaa rukousta."
"Hän ei pidä äidinkielestäni," -
"koska en voi puhua hänelle kielellä, jota osaan."
"En osaa hänen kieltään. Ymmärrätkö turhautumiseni?"
"Minulla on emotionaalisia ja hengellisiä tarpeita."
"Hän ei halua kuunnella minua, kun puhun omalla kielelläni."
Aivan kuin ei olisi yhteistä kieltä isän kanssa.
Hän sanoi: "Pidän Jumalasta, josta te puhutte."
"Kutsutte Häntä Isäksenne. Hän puhuu äidinkieltänne."
"Te voitte puhua läheisesti." Soittaja alkoi itkeä.
Hän pyysi anteeksi: "Vietätte joulua. Minä pilaan sen itkemällä."
Vastasimme: "Et pilaa. Soitat oikeaan paikkaan."
Hän kysyi: "Voinko tänään antaa sydämeni Jeesukselle?"
"Rakastan Jumalaa, josta puhutte."
Henkilökohtainen, läheinen suhde koskettaa muslimeja, -
aivan kuin se kosketti minunkin sydäntäni.
On olemassa myös toinen ero, joka on järisyttävä.
Koraanin mukaan allah on ihmissielun ja maailman tuhon isä.
Hän on suunnitellut sen ikuisuudessa.
Hän asetti sen käytäntöön luomisessa. Suura 57, jae 22.
Hän suunnitteli sielusi tuhon ikuisuudessa. Miksi?
Todellisen jumalan pitäisi luoda kaiken hyväksi.
Eivät ihmiset olleet ikuisuudessa.
He eivät voineet todistaa olevansa hyviä.
Allah ei antanut heille siihen aikaa, -
vaan hän suunnitteli tuhon ennen heidän olemassaoloaan.
Miten häntä voi kutsua oikeamieliseksi ja pyhäksi?
Kristinuskon mukaan syntiin- lankeemus aiheutti tuhon.
Aivan. Se oli saatanan ja ihmisen päätös.
Jumala ei luonut sitä.
Lisäksi Koraanin mukaan allah on luonut synnin.
Hän loi ihmiseen synnin. Suura 90, jae 7 ja 8.
Sen mukaan allah pani synnin ihmiskuntaan.
Allah on siten ihmisen synnin syy.
Jos hän on synnin syy, -
onko hänellä oikeutta tuomita ihmisiä synnin takia? Ei.
Hän itse on synnin syy.
Koraanissa sanotaan monessa kohdassa, -
että syntiset joutuvat helvettiin.
Miksi ihmisen pitää mennä helvettiin, jos allah on synnin syy?
Allahin pitäisi mennä helvettiin, jos hän on synnin alullepanija.
Ei ihminen ole sitä aloittanut.
Suuran 7 jakeessa 14 - 16 sanotaan, että allah turmeli saatanan.
Hyvänen aika!
Pyhä, oikeamielinen jumala turmeli saatanan?
Turmelus ei voi tulla pyhästä ja oikeamielisestä Jumalasta.
Allah ei ole tosi jumala. Siksi häneen liitetään rumat ominaisuudet.
Tämä on pakanausko. Vain pakanat uskovat, -
että kaikki, myös pahat ja saastaiset asiat, tulevat jumalalta.
Raamatun Jumala on Pyhä. Hän ei voi luoda pahuutta.
Jumala ei voi koskettaa pahuutta. Hänellä ei ole yhteyttä pahaan.
Näetkö eron? Emme voi sanoa, että Koraanin jumala on sama -
kuin Raamatun Jumala.
Entä sitten Jeesus? Mikä ero siinä on?
Koraani mainitsee Jeesuksen.
Mikä ero on Uuden testamentin ja Koraanin Jeesuksessa?
Jeesus mainitaan Koraanissa, -
koska Muhammed oli kristillisessä seurakunnassa 28 vuoden ajan.
Sitten hän lähti ja perusti oman uskontonsa.
Hän alkoi vihata kristittyjä.
Hän alkoi käyttää gnostilaisuutta, vääristynyttä kristillisyyttä, -
kristittyjä vastaan.
Hänen teksteissään Jeesus muutti muotoaan sen jälkeen.
Koraanissa Jeesusta kutsutaan profeetaksi, ei Jumalan Pojaksi.
Jos joku kutsuu Jeesusta Jumalan Pojaksi, -
hän on uskoton, hänet täytyy tappaa ja hän menee helvettiin.
Jeesukselle annetaan Koraanissa profeetan armo, -
joka on suurempi kuin Muhammedin hengellinen arvo.
Jeesus on taivaassa.
Muhammed ei ole taivaassa.
Koraanissa opetetaan Muhammedista surullisia asioita.
Suuran 19 jakeessa 68 - 72 sanotaan, -
että ensiksi kaikki vanhurskaat ja epävanhurskaat viedään helvettiin.
"Kaikki vanhurskaat" pitää sisällään myös Muhammedin.
Se ei koske Jeesusta, sillä Koraanin mukaan Hän on Taivaassa.
Muhammed ja muut vanhurskaat muslimit -
yhdessä kaikkien epävanhurskaiden kanssa joutuvat ensin helvettiin.
He istuvat helvetin tulen äärellä.
He odottavat tuomiopäivää.
Silloin allah tulee punnitsemaan heidän tekonsa.
Jos hyvät teot painavat enemmän kuin pahat teot, -
he saattavat päästä taivaaseen, sillä se on allahin päätös.
Hän voi lähettää epävanhurskaat taivaaseen ja hurskaat helvettiin.
Tämä on merkittävin Muhammedin ja Jeesuksen välinen ero.
Jeesus on taivaassa, Muhammed ei.
Tämä on islamilaista maailmaa kohtaava haaste, -
ja se järkyttää etenkin nuoria muslimeja.
He kysyvät: "Kuka voi viedä meidät taivaaseen?"
"Se, joka on taivaassa, vai se, joka kuoli," -
"ja joka Koraanin mukaan vietiin helvettiin?"
"Ilman muuta se, joka on taivaassa."
Koraanissa ei anneta Jeesukselle samaa arvoa kuin Raamatussa, -
mutta silti Koraanin antama kuva Jeesuksesta -
on parempi kuin kuva Muhammedista.
Lisäksi Jeesukselle annetaan Koraanissa monia ominaisuuksia, -
jotka puuttuvat Muhammedilta.
Jeesusta kutsutaan Jumalan Sanaksi.
Filosofiassa Sana on Jumalan määritelmä.
Jokaisen uskonnon jokainen tutkija on sitä mieltä, -
että jumala on sana.
Koraanissa Jeesusta sanotaan Jumalan Sanaksi.
Jotkut muslimitutkijat pitävät sitä vain lempinimenä.
Miksei sitten Muhammed, islamin paras, ole saanut tuota lempinimeä?
Se on varattu Jeesukselle.
Jeesusta kutsutaan myös Jumalan Hengeksi.
Opinkappaleista ja filosofiasta tiedetään, -
että jos Jeesusta kutsutaan Jumalan Hengeksi, Hän on Jumala.
Koraanissa Jeesusta kutsutaan epäsuorasti Jumalaksi, -
mutta kristittyjä tapetaan, koska he kutsuvat Jeesusta Jumalaksi.
Erona ovat myös ihmeet.
Koraanin mukaan Jeesus teki ihmeitä mutta Muhammed ei.
Ero on suuri.
Silti Koraanin kuva Jeesuksesta ei vedä vertoja Raamatun kuvalle.
Raamatussa Häntä kutsutaan Vapahtajaksi.
Mainitsit eräässä kohdassa, -
että vanhurskaat saattavat päästä taivaaseen.
Siitä ei voi ikinä olla täysin varma.
Aivan niin. Suuran 31 jakeessa 34 sanotaan, -
ettei kukaan tiedä tulevaisuudestaan.
Muhammed sanoi selvästi: "En tiedä tulevaisuuttani."
"Hyvät tekonikaan eivät riitä pelastamaan minua," -
"ellei allah ole armollinen."
Ei ole varmuutta.
On surullista, ettei Muhammed ollut varma tulevaisuudestaan, -
mutta silti hän pakotti ihmiset seuraamaan häntä.
Vaikka uskoisi sydämensä pohjasta ja palvelisi koko elämällään, -
ei voi olla varma perillepääsystä taivaaseen.
Varmuutta ei ole.
Jos uskoo Jeesukseen, Raamatun mukaan voi olla varma.
Juuri niin. Siihen on hengellisiä ja loogisia syitä.
Voin sanoa rehellisesti, että on aivan mahtavaa olla Jeesuksessa.
Päivä päivältä tunnen Jeesusta yhä paremmin.
Samalla uskoni vahvistuu.
On innostavaa olla Kristuksessa.
Logiikka on yksinkertainen.
Jos saatana pystyi erottamaan meidät Jumalasta tässä elämässä, -
onko Jumala heikompi kuin saatana, -
niin ettei Hän pysty tuomaan meitä takaisin yhteyteensä? Ei.
Hän on voimakkaampi kuin saatana.
Jos joku sieppaa lapsesi, sanotko: -
"Ehkä haen lapseni takaisin kuoleman jälkeen" -
vai yritätkö kaikin voimin saada lapset takaisin -
niin pian kuin suinkin?
Tämä on Raamatun henki. Jumala haluaa sinut nyt.
"Olen luonut sinut itseäni varten."
"En voi olla hetkeäkään ilman sinua."
Isä ja äiti haluaisi lapsensa takaisin mahdollisimman pian.
Ymmärrän sen hyvin. En ole nähnyt perhettäni Iranissa 25 vuoteen.
Joka vuosi, päivä ja kuukausi rukoilen: -
"Herra, avaa minulle ovi, jotta voin nähdä perheeni."
En ikimaailmassa lykkäisi tapaamista huomiseen.
Kuinka kaikkivaltias Jumala voisi lykätä tapaamista huomiseen, -
ja sekin on epävarma. Saatat nähdä Jumalan.
Raamatun Jumala sanoo: "Tahdon tavata sinut nyt!"
Se on suuri ero islamin ja kristinuskon välillä.
Islamin ja kristinuskon Jumala ja Jeesus ovat eri.
Entä sitten Koraani ja Raamattu? Nekin ovat erilaisia.
Ne ovat hyvin erilaisia.
Ne ovat filosofisesti, opillisesti, poliittisesti, sosiaalisesti -
ja moraalisesti erilaisia.
Sanoin, että Jumala on läheisessä yhteydessä ihmisten kanssa.
Oppi allahista on järkyttävä.
Suuran 8 jakeessa 30 sanotaan, että allah on huijaajista paras.
Suurassa 10 sanotaan, -
ettei kukaan voi pelastaa itseään allahin petkutukselta.
Allah kiirehtii petkuttamaan.
Koraani oikeuttaa valehtelemaan.
Sen mukaan joissakin tilanteissa -
muslimit voivat valehdella ja heidän täytyy valehdella.
Koraanissa sanotaan noin 12 kohdassa, -
ettei muslimin pidä ystävystyä kristityn tai juutalaisen kanssa, -
ellei hän halua tuhota tai vahingoittaa tätä.
Tämä on Koraanin opetus.
Koraanin mukaan muslimit ovat muiden yläpuolella.
Kristittyjä ja juutalaisia kutsutaan apinoiksi ja aaseiksi.
Kaikki, jotka eivät ole muslimeja, ovat epäpuhtaita.
Se on häpeällistä. Kuinka jumalan luomia ihmisiä -
voi kutsua saastaisiksi koiriksi ja lehmiksi -
ja samalla kutsua itseään todelliseksi jumalan luomukseksi?
Kaikki ihmiset näyttävät samoilta. Heillä on kaksi silmää ja korvaa.
Kuinka joku voisi korottaa itsensä toisten yläpuolelle?
Muhammed ei pystynyt edes sanomaan, että hän on pelastunut.
Hänellä ei ollut varmuutta tulevaisuudestaan.
Hän kutsuu itseään puhtaaksi.
Kristitty voi sanoa avoimesti ja varmuudella, -
että hän on päässyt Jumalan yhteyteen.
Kuinka voisi sanoa, että olen parempi kuin tuo toinen?
Siinä ei ole järkeä hengellisesti.
Koraanin mukaan miehellä on oikeus lyödä vaimoaan.
Suuran 4 jakeessa 34 sanotaan, -
että vaimoa voi lyödä, jos hän vastustelee.
Suuran 38 jakeessa 44 kehotetaan lyömään vaimoa.
Jeesus käskee rakastamaan vihamiehiä ja rukoilemaan vainoojien puolesta.
Ero on valtava.
Kristuksessa rakkaus on motivoiva tekijä.
Ilman rakkautta emme pääse sovintoon toinen toistemme kanssa -
eikä rauhaa ole.
Emme voi sanoa: "Vihaan sinua, mutta haluan olla ystäväsi."
Muutoksen tuo vain ehdoton rakkaus, niin kuin se muutti minutkin.
Kiitos, että olit vieraana ohjelmassamme.
Toit esiin monta mielenkiintoista seikkaa.
Sanomasi on selkeä.
Jumalan rakkaus on asian ydin.
Jumala sinua, työtäsi ja perhettäsi siunatkoon.
Kiitos myös katsojille.
On ihmeellistä, että voimme tuntea Jumalan ja Hänen rakkautensa.
Kerrotaan siitä rohkeasti muille ja eletään sitä todeksi itsekin.
Nähdään taas ensi viikolla! Kiitos seurasta!
Suomennos: Marianne Tenetz